3. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ. πρωτ. 013214 της 13/19 Δεκ. 1956 Περί ορισμού χρονολογίας ενάρξεως ισχύος Διεθνούς Συμβάσεως περί προστασίας Λογοτεχνικών και καλλιτεχνικών έργων. Ανακοινοί ότι: Η έναρξις της ισχύος της Διεθνούς Συμ/σεως περί προστασίας λογοτεχνικών και καλλιτεχνικών έργων, της υπογραφείσης εν Βρυξέλλαις την 26.6.1948 και κυρωθείσης υπό της Ελλάδος δια του υπ’ αριθ. 3565 από 27.9.1956 Ν.Δ/τος, δημοσιευθέντος εις το υπ’ αριθ. 223 από 6.10.56 φύλλον του Α΄ τεύχους της Εφημερίδος της Κυβερνήσεως, άρχεται από της 6ης Ιαν. 1957 συμφώνως τη παραγρ. 3 του άρθρ. 25 της Συμβάσεως, ήτοι ένα μήνα από της κοινοποιήσεως υπό της Ελβετικής Κυβερνήσεως προς τα συμβαλλόμενα κράτη, της σχετικής ανακοινώσεως της Ελληνικής Κυβερνήσεως περί κυρώσεως υπό της Ελλάδος της εν λόγω Διεθνούς Συμβάσεως. 